NARIADENIE KOMISIE (ES) č. 1067/2005
zo 6. júla 2005,
ktorým sa mení a dopĺňa nariadenie (ES) č. 562/2000, ktorým sa stanovujú podrobné pravidlá uplatňovania nariadenia Rady (ES) č. 1254/1999, pokiaľ ide o nákup hovädzieho mäsa
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1254/1999 zo 17. mája 1999 o spoločnej organizácii trhu s hovädzím a teľacím mäsom (1), a najmä na jeho článok 27 ods. 4 a článok 41,
keďže:
(1)
Prílohou II k nariadeniu Komisie (ES) č. 562/2000 (2) sa stanovuje zoznam produktov, ktoré môžu byť predmetom intervencie. Príloha VI k tomuto nariadeniu zahŕňa adresy intervenčných orgánov. Po pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska k Európskej únii 1. mája 2004 by sa do týchto príloh mali pridať informácie o týchto členských štátoch.
(2)
Nariadenie (ES) č. 562/2000 by sa preto malo zodpovedajúcim spôsobom zmeniť a doplniť.
(3)
Opatrenia stanovené v tomto nariadení sú v súlade so stanoviskom Riadiaceho výboru pre hovädzie a teľacie mäso,
PRIJALA TOTO NARIADENIE:
Článok 1
Nariadenie (ES) č. 562/2000 sa mení a dopĺňa takto:
1.
Príloha II sa nahrádza textom prílohy I k tomuto nariadeniu.
2.
Príloha VI sa nahrádza textom prílohy II k tomuto nariadeniu.
Článok 2
Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 6. júla 2005